Željko Ivanković

Željko Ivanković (Vareš, 29. august 1954), jest hrvatski i bosanskohercegovački pjesnik, pripovjedač, romanopisac, esejist, putopisac, radio-dramski pisac, književni kritičar, prevodilac, publicist i novinar.

 Biografija 
U rodnom je mjestu završio osnovno školovanje, Franjevačku klasičnu gimnaziju u Visokom, Pedagošku akademiju diplomirao u Sarajevu, a Filozofski je fakultet pohađao u Novom Sadu i Sarajevu, gdje je i diplomirao.

Uređivao je, kao urednik ili glavni urednik, različite periodične publikacije, među ostalima i: Lica (1979-81.), Život (1985-89.), Dalje (1991-92.), Obzor (1991), Herceg Bosna (1991–92.), Radovi Hrvatskoga društva za znanost i umjetnost (1993-97.) Stećak (1994.), Hrvatski i bošnjački tjednik (1994–95.), Slovo (1994-97.), Novi Izraz (1998. -), BiH Kult (1998-99.), Revija slobodne misli 99 (1999 -), Bobovac (1999 -).

Uredio je i za tisak priredio cijeli niz djela iz svjetske, hrvatske i bosanskohercegovačke književnosti, djela iz dječje književnosti, lektirskih izdanja, te historiografskih i publicističkih djela, a bio je saradnikom ili je zastupljen u uglednim projektima: Bosanskohercegovačka književnost u 50 knjiga, Bosanskohercegovačka književnost za djecu u 25 knjiga, Muslimanska književnost u 25 knjiga, Bošnjačka književnost u književnoj kritici u 6 knjiga. Zastupljen je poezijom, prozom i esejom u nizu antologija i panorama hrvatske i bosanskohercegovačke književnosti u BiH, Hrvatskoj i svijetu. Zastupljen je i u antologijskom izboru Hrvatske književnosti za djecu u 25 knjiga, kao i u lektiri i čitankama za osnovne škole u BiH. Sam je koautor četiriju čitanki za osnovnoškolsko obrazovanje (V-VIII razred).

Dobitnik je književnih nagrada za poeziju, esej, putopis i radio-dramu na uglednim anonimnim konkursima u zemlji, kao i za priču na međunarodnom konkursu Serra 1999. (treća) i 2001. (prva), dok je za knjigu eseja "(D)ogledi, III" dobio prestižnu nagradu "Antun Branko Šimić". Pojedini eseji, proza i poezija, kao i publicistički prilozi, prevedeni su mu na engleski, njemački, francuski, italijanski, katalonski, češki, poljski, turski, švedski, norveški, danski, mađarski, albanski, makedonski, slovenski i esperanto jezik.

Član je Društva hrvatskih knjiženika, Hrvatskog društva književnika, Društva pisaca BiH, Društva hrvatskih pisaca HB, P.E.N. Centar Hrvatske, a članstvo je na sopstveni zahtjev iz bosanskohercegovačkog P.E.N. centra napustio 19. maja 2020. zbog protestnog pisma Udruženja od 9. maja povodom održavanja komemorativne mise, Društva novinara BiH, Unije nezavisnih intelektualaca Krug 99, Međunarodnog Foruma Bosna, redoviti je član Hrvatskog društva za znanost i umjetnost u Sarajevu.

Uz sudjelovanje na nizu međunarodnih konferencija i simpozija, boravio je i na studijskim gostovanjima: Humboldtov Univerzitet u Berlinu 1985. (četiri mjeseca), Zaklada Lion Feuchtwanger u Los Angelesu [1996. (tri mjeseca) i Heinrich Böll Haus Langenbroich 2000. (četiri mjeseca).

Zastupljen je u uglednim domaćim i stranim publikacijama tipa Who is who, leksikonima i enciklopedijama, a sam je saradnik Hrvatske enciklopedije.

 P. E. N. 
Željko Ivanković je zajedno sa  nekoliko bosanskohercegovačkih književnika bio jedan od suosnivača  bosanskohercegovačkog P.E.N. centra u 31. oktobra 1992. godine u Sarajevu. Nakon prosvjednog pisma Udruženja objavljenog 9. maja 2020, a povodom održavanja mise u Katedrali Srca Isusova u Sarajevu 16. maja 2020, u spomen na žrtve Masakra u Bleiburgu 1945. godine, potpisanog od strane 42 člana sa Ivicom Đikićem, Ivanom Lovrenovićom, Miljenkom Jergovićem u otvorenom pismu objavljenom na Lovrenovićevoj veb-stranici, izjavio da se ne smatra članom ovog udruženja, a kao jedan od razloga navedeno je tolerisanje nacionalizma i fašizma od sarajevske uprave, kao i bosanskohercegovačkog PEN-a, koja dozvoljava veličanje ustaškog pokreta davanjem imena ulica simpatizerima i pripadnicima ustaškog pokreta.

 Djela 
 Objavljene knjige 

 Nešto od onog što jest, Sarajevo, [1978. (poezija)
 Utrka puževa, Sarajevo, 1982. (poezija)
 Vrijeme bez glagola, Sarajevo, 1986. (poezija)
 (D)ogledi, Tuzla, 1987. (studije, eseji, kritike)
 Priče o ljubavi i smrti, Banja Luka, 1989. (priče)
 Urušavanje slike, Sarajevo, 1990. (poezija)
 Zvjezdangrad, Sarajevo, 1990. Wuppertal 1995, Sarajevo 2000, Sarajevo-Wuppertal [2005. (priče za djecu)
Dodirom i svijet poče, Sarajevo, 1992., Zagreb-Sarajevo 2006. (roman)
 700 dana opsade, Zagreb, 1995. (dnevnik)
 Izgubljeni zavičaj, Ljubljana, 1995. (poezija)
Ljubav u Berlinu, Zagreb 1995, Sarajevo 1995. (roman)
 Tko je upalio mrak?, Zagreb, 1995., Sarajevo, 2000. (proze)
 (D)ogledi, II, Zenica, 1997. (studije, eseji)
 Traženje zavičaja, Zagreb, 1997. (poezija)
 Izbor poezije, Sarajevo, 1999. (poezija)
 Pisci franjevci vareškog kraja, Split-Vareš, 1999. (esej)
 (D)ogledi, III, Mostar, 2000. (studije, eseji, kritike)
 Nove priče o ljubavi i smrti, Zagreb-Sarajevo, 2001. (priče)
 Na marginama kaosa, Sarajevo, 2001. (studije i eseji)
 Raskoš, hladna mjesečina, Zagreb, 2002. (poezija)
 Odrastanja, Sarajevo, 2002. (priče za djecu)
 Vareške priče, Vareš-Wuppertal, 2003. (izbor priča)
 Izbor priča hrvatskih pisaca za djecu u Bosni i Hercegovini, Sarajevo–Zagreb–Wuppertal, 2005.
 Izbor pjesama hrvatskih pisaca za djecu u Bosni i Hercegovini, Sarajevo–Zagreb–Wuppertal, 2005.
 Isus je pročitao novine, Sarajevo, 2006. (izbor poezije)
 Tetoviranje identiteta, Sarajevo, 2007. (studije i eseji)
 Dnevnik melankolije, Sarajevo, 2008. (poezija)
 Čitati Ivankovića u Sarajevu, Sarajevo, 2010. (polemike)
 Na svoji baštini, Sarajevo, 2010. (priče)
 Pogled s margine, Mostar, 2011. (kolumne)

 Prijevodi 
 Mozart: Pisma ocu, Banja Luka, 1990, 1991, 2003.
 Priče stare Kine, Sarajevo, 1991.
 Heinrich Böll: Potraga za čitateljem, Sarajevo, 2001.
 G. A. Bürger: Pustolovine baruna Münchhausena, Sarajevo, 2003 (koautorstvo s Romanom Ivankovićem)
 Mozart: Pisma, Zagreb, 2007.
 Israel Zwi Kanner: Židovske priče, Zagreb – Sarajevo, 2007.
 Mozart: Pisma, Zagreb, 2007.
 Hans Küng: Izborena sloboda. Sjećanja, Rijeka – Sarajevo, 2009 (koautorstvo s Romanom Ivankovićem)

 Reference 

 Vanjski linkovi 








Kategorija:Rođeni 1954.
Kategorija:Biografije, Vareš
Kategorija:Bosanskohercegovački pisci
Kategorija:Bosanskohercegovački novinari
Kategorija:Potpisnici Deklaracije o zajedničkom jeziku
Kategorija:Hrvatski pisci
Kategorija:Hrvatski novinari
Kategorija:Hrvatski prevodioci
Kategorija:Bosanskohercegovački prevodioci
Kategorija:Članovi P.E.N. Centra Hrvatske
Kategorija:Bosanskohercegovački književni kritičari
Kategorija:Hrvatski književni kritičari
Kategorija:Živi ljudi